Dewa Girharrînî ya qezaya Artuklûyî ya Mêrdînî de girseyî vera kerdişanê DEDAŞî çalakîya protestoyî serûber kerde. Cendirmeyan hêrişê girseyî kerd.
Tîmê DEDAŞî bi seyan cendirmeyan reyde dekewtî taxe û girseyî bi bendan rayîr girewt û DEDAŞ protesto kerd. Mabênê şar û cendirmeyan de wextêk alozî vejîyaye û serebût bi pîlêr. Naye ra dima cendirmeyan bi TOMA, awa tazîkîne û germe hêriş kerd. Şarî zî bi kerrayan cewab da. Şaro ke waştêne tîmanê DEDAŞî taxe ra vejo, taxe de tekerî vêşnayî.
Hêriş de 2 kesî bi şenikî birîndar bîyî û 6 kesî zî ameyî destbendkerdene.
Kesê ke ameybî destbendkerdene, dima ameyî veradayene.
